Poate sună ciudat să vorbim despre muncă,
dar când ne îndrăgostim,
adesea luăm în considerare ce va face iubirea din viețile noastre,
iar munca și carierele noastre constituie o mare parte din ea.
[Modul în care muncim]
[Disponibil cu sprijinul Dropbox]
Toate cuplurile care muncesc se confruntă cu alegeri dificile,
iar ele pot părea ca un joc cu sumă nulă.
Unui partener îi este oferit un post într-un alt oraș,
deci celălalt trebuie să-și dea demisia și s-o ia de la capăt.
Un partener se va ocupa mai mult de copil și își va ține cariera pe loc
pentru ca celălalt să poată da curs unei promovări captivante.
Unul câștigă, iar altul pierde.
Iar în timp ce unele cupluri care fac aceste alegeri sunt mulțumite,
altele le regretă amar.
Ce face diferența?
Ultimii șapte ani i-am petrecut studiind cupluri care muncesc
și am descoperit că problema nu e ce aleg cuplurile,
ci cum aleg.
Desigur, nu putem controla situațiile
și nici nu avem alegeri infinite.
Dar acolo unde putem,
cum facem alegerea potrivită?
Unu: începeți devreme, cu mult înainte de a avea de făcut o alegere.
Când vă confruntați cu o alegere dificilă,
să zicem, dacă unul din voi se-ntoarce la școală
sau preia un post riscant,
e prea târziu.
Alegerea potrivită începe prin înțelegerea timpurie și reciprocă a aspirațiilor,
aspirații precum dorința de a începe o mică afacere,
de a trăi aproape de familia lărgită,
de a aduna destui bani pentru propria casă
sau de a avea un alt copil.
Mulți dintre noi ne evaluăm viețile comparând ceea ce facem
cu aspirațiile noastre.
Când diferența e mică,
suntem mulțumiți.
Când e mare,
suntem nefericiți.
Iar dacă facem parte dintr-un cuplu,
o parte din vină o dăm pe partener.
Faceți-vă timp cel puțin de două ori pe an
pentru a vă discuta aspirațiile.
Mie îmi place să păstrez o evidență scrisă a acestor conversații.
A scrie împreună cu partenerii noștri
ajută să ne știm aspirațiile unul altuia
și să ne scriem povestea vieții împreună.
Doi: eliminați alegeri
care nu sprijină viața pe care doriți să o aveți împreună.
Puteți face asta stabilind limite care fac alegerile grele mai ușoare.
Cum ar fi limite geografice: Unde ai vrea să locuiești și să muncești?
Timp: Câte ore de lucru pe săptămână vor face viața de familie posibilă?
Călătorii: Cât de mult puteți suporta să fiți plecat în delegație?
Odată ce v-ați hotărât asupra limitelor, alegerile devin ușoare
când te lovești de o oportunitate care nu se încadrează în limite.
„Nu voi merge la acel interviu,
deoarece am hotărât că nu vrem să ne mutăm în altă parte.”
Sau, „Mai renunț la orele suplimentare,
deoarece am căzut de acord că e esențial să petrecem mai mult timp în familie.”
Cuplurile care-și înțeleg aspirațiile unul altuia
și respectă niște limite solide
pot renunța mai ușor la oportunități aparent ademenitoare fără regret.
Dacă te lovești de o oportunitate care se încadrează în limite,
atunci ceea ce contează e ca alegerile pe care le faci
să păstreze echilibrul cuplului în timp,
chiar dacă nu se aliniază perfect cu aspirațiile ambilor parteneri
în același timp.
Dacă alegerile sunt făcute în principal de un singur partener
sau vin în sprijinul unui partener mai mult decât al celuilalt,
se va produce un dezechilibru de putere.
Am aflat că acel dezechilibru
este motivul pentru care eșuează majoritatea cuplurilor care muncesc.
În cele din urmă, unul se satură să fie mai mult un accesoriu
decât un partener.
Pentru a evita acest lucru,
urmăriți-vă hotărârile în timp.
Spre deosebire de aspirații și limite,
nu e nevoie să țineți o evidență detaliată a fiecărei decizii pe care o luați.
Doar aveți o discuție deschisă despre cât de capabili vă simțiți
să luați decizii care vă afectează pe amândoi.
Cum o să știți că ați ales bine?
O neînțelegere frecventă e
că îți poți da seama care alegere e corectă doar în retrospectivă.
Și poate e adevărat că uneori judecăm lucrurile pe dos,
dar trebuie să mergem mai departe.
Cuplurile care consideră o alegere făcută ca fiind una bună
au făcut așa nu doar din cauza rezultatului în sine;
au făcut-o deoarece acea alegere i-a împuternicit individual și în cuplu
pe măsură ce au reușit.
Nu e vorba despre ce au ales,
e vorba că au ales în mod deliberat,
lucru care i-a făcut să se simtă mai apropiați și mai liberi împreună.